ลุ้น SET บวกต่อ! อานิสงส์ “ฟันด์โฟลว์” ไหลเข้า หลังบาทแข็งค่า
แนวโน้ม SET เช้าบวกต่อ! อานิสงส์ “ฟันด์โฟลว์” ไหลเข้า หลังบาทแข็งค่า-แรงซื้อกลับในกลุ่มที่ได้รับประโยชน์จากราคาน้ำมันลดลง ให้แนวต้านที่ 1,600-1,610 จุด และแนวรับ 1,585-1,590 จุด
แนวโน้ม SET เช้าบวกต่อ! อานิสงส์ “ฟันด์โฟลว์” ไหลเข้า หลังบาทแข็งค่า-แรงซื้อกลับในกลุ่มที่ได้รับประโยชน์จากราคาน้ำมันลดลง ให้แนวต้านที่ 1,600-1,610 จุด และแนวรับ 1,585-1,590 จุด
4 ส.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นตามตลาดหุ้นทั่วโลก หลังจากนักลงทุนคลายความกังวลหลังนางแนนซี เพโลซี ประธานสภาผู้แทนราษฎรสหรัฐเดินทางออกจากไต้หวันหลังเสร็จสิ้นการเยือน ในขณะที่ผลประกอบการของบริษัทจดทะเบียน และข้อมูลเศรษฐกิจของสหรัฐออกมาค่อนข้างดี
ทั้งนี้ราคาน้ำมันปรับตัวลดลงมาราว 4% อยู่ที่ 90.6 เหรียญสหรัฐ/บาร์เรล อาจจะเข้าเป็นแรงกดดันในกลุ่มพลังงาน แต่อย่างไรก็ตามก็จะเข้ามาหนุนและมีแรงซื้อกลับในกลุ่มที่ได้รับปัจจัยหนุนจากราคาน้ำมันที่ปรับตัวลดลง ในขณะเดียวกันจะได้รับปัจจัยหนุนจากเงินทุนต่างชาติไหลเข้า หลังค่าเงินบาทแข็งค่าขึ้น พร้อมให้แนวต้านที่ 1,600-1,610 จุด และแนวรับ 1,585-1,590 จุด